ԲՈՂՈՔԻ ԵՎ ԲՈՂՈՔԱՐԿՄԱՆ ԸՆԹԱՑԱԿԱՐԳԵՐ
Հոգեկան առողջության վարչությունը Լոս Անջելես վարչաշրջանի Տեղական հոգեկան առողջության ծրագիրն (MHP) է։ Եթե MHP-ի շրջանակներում ստանում եք մասնագիտացված հոգեկան առողջության ծառայություններ, Դուք իրավունք ունեք օգտվելու այնպիսի ծառայություններից, որոնք համապատասխանում են Ձեր հաշմանդամությանը, մշակույթին, լեզվին, սեռին և տարիքին։ Դուք կստանաք ծառայություններ, որոնք համատեղ կորոշվեն Ձեր և Ձեր հոգեկան առողջության ծառայություններ մատուցողի կողմից։ Մենք խրախուսում ենք Ձեզ ակտիվորեն մասնակցել Ձեր խնամքին և լուծման գործընթացի միջոցով հայտնել Ձեր մտահոգությունները։

ԻՆՉՊԵՍ Է ԳՈՐԾՈՒՄ ԽՆԴԻՐՆԵՐԻ ԼՈՒԾՄԱՆ ԳՈՐԾԸՆԹԱՑԸ՝

Դուք կարող եք փորձել լուծել Ձեր մտահոգությունները՝ անմիջապես խոսելով Ձեր ծառայություն մատուցողի կամ հոգեկան առողջության ծրագրի ներկայացուցչի հետ, սակայն ոչ ոք չի կարող խոչընդոտել Ձեզ բողոք կամ բողոքարկում ներկայացնելու հարցում։   
Դուք կարող եք օգնություն խնդրել Պացիենտների իրավունքների գրասենյակից։ Իրավունքների պաշտպանը կաշխատի Ձեզ հետ՝ օգնելու լուծել Ձեր ծառայություն մատուցողի կամ ծառայությունների հետ կապված ցանկացած խնդիր։ 

Պացիենտների իրավունքների պաշտպանների հետ կարող եք կապ հաստատել հետևյալ համարներով՝

· (213) 738-4949՝ ոչ հիվանդանոցային բողոքների կամ բողոքարկումների համար

· (213) 738-4888՝ հիվանդանոցային բողոքների կամ բողոքարկումների համար

ԲՈՂՈՔԻ ԿԱՄ ԲՈՂՈՔԱՐԿՄԱՆ ՆԵՐԿԱՅԱՑՈՒՄ

Բողոքները կամ բողոքարկումները կարող են բանավոր կամ գրավոր ներկայացվել Պացիենտների իրավունքների գրասենյակ՝ անդամի, ծառայություն մատուցողի կամ լիազորված ներկայացուցչի կողմից։ 
Բողոքի/բողոքարկման ձևերը կարելի է ստանալ հոգեկան առողջության ծառայություն մատուցողից կամ Պացիենտների իրավունքների գրասենյակից։  Բողոքի/բողոքարկման ձևերը կարելի է փոստով կամ ֆաքսով ուղարկել Պացիենտների իրավունքների գրասենյակ։  Բողոքները կամ բողոքարկումները կարող են ներկայացվել նաև Պացիենտների իրավունքների գրասենյակի առցանց պորտալի միջոցով։

https://lacdmhpcg.powerappsportals.us/en-US
Ֆաքս՝ (213) 330-0285

ԺԱՄԿԵՏՆԵՐ

Սույն բողոքը/բողոքարկումը ստանալուց հետո 5 օրացուցային օրվա ընթացքում Դուք կստանաք բողոքի ստացումը հաստատող գրավոր ծանուցում։

Բողոքները/սովորական բողոքարկումները լուծվում են 30 օրացուցային օրվա ընթացքում։ Արագացված բողոքարկումները լուծվում են 72 ժամվա ընթացքում՝ բժշկական անհրաժեշտությունից ելնելով։  

Բողոք ներկայացնելու համար Ձեր նկատմամբ խտրականություն կամ որևէ այլ պատժամիջոց չի կիրառվի։

MEDI-CAL-Ի ԱՆԴԱՄՆԵՐԻ ՀԱՄԱՐ

Եթե ստացել եք Նպաստի վերաբերյալ անբարենպաստ որոշման ծանուցում (NOABD), Դուք իրավունք ունեք Պացիենտների իրավունքների գրասենյակ ներկայացնելու բողոքարկում կամ արագացված բողոքարկում։  NOABD-ն փաստաթուղթ է, որը ծառայություն մատուցողները տրամադրում են անդամներին՝ տեղեկացնելով նրանց հոգեկան առողջության ծառայությունների վճարման որևէ մերժման, նվազեցման, փոփոխության կամ դադարեցման մասին։  

Բողոքարկումները պետք է ներկայացվեն Նպաստի վերաբերյալ անբարենպաստ որոշման ծանուցման (NOABD) ամսաթվից հետո 60 օրացուցային օրվա ընթացքում։  Անդամի անունից ծառայություն մատուցողի կողմից ներկայացվող բողոքարկումների համար պահանջվում է անդամի գրավոր համաձայնությունը։  
Արագացված բողոքարկում կարող է ներկայացվել, եթե սովորական բողոքարկման համար սահմանված ժամկետը (30 օր) կարող է լրջորեն վտանգել անդամի հոգեկան առողջությունը կամ նյութերի օգտագործման խանգարման վիճակը և/կամ անդամի՝ առավելագույն գործունակության հասնելու, այն պահպանելու կամ վերականգնելու կարողությունը։   

Եթե՝ (1) Նպաստի վերաբերյալ անբարենպաստ որոշումը ուժի մեջ է թողնվել, կամ (2) սովորական բողոքարկումը չի ավարտվել 30 օրվա ընթացքում, կամ (3) արագացված բողոքարկումը չի ավարտվել 72 ժամվա ընթացքում, Դուք կարող եք պահանջել Նահանգային արդար լսում։

ՆԱՀԱՆԳԱՅԻՆ ԱՐԴԱՐ ԼՍՈՒՄԸ
Նահանգի Սոցիալական ծառայությունների վարչության կողմից իրականացվող անկախ քննություն է։ Լսման նպատակն է ապահովել, որ Դուք ստանաք հոգեկան առողջության այն ծառայությունները, որոնց իրավունքն ունեք MHP-ի շրջանակներում։

Եթե ցանկանում եք Նահանգային արդար լսում, ապա պետք է դիմում ներկայացնեք բողոքարկման լուծման մասին ծանուցման ամսաթվից հետո 120 օրվա ընթացքում։
Պացիենտների իրավունքների գրասենյակը կօգնի Ձեզ Նահանգային արդար լսման դիմում ներկայացնելու հարցում։  Նահանգային արդար լսում ինքնուրույն պահանջելու համար զանգահարեք (800) 952-5253 համարով կամ գրեք հետևյալ հասցեով՝
Վարչական դատաքննությունների բաժին Նահանգի Սոցիալական ծառայությունների վարչություն 744 P Street, Mail Station 19-37
Sacramento, CA 9581

Երբ Medi-Cal-ի անդամը Նահանգային արդար լսման դիմում է ներկայացնում, նահանգը պետք է լսման վերաբերյալ որոշում կայացնի Նահանգային արդար լսման դիմումի ամսաթվից հետո 90 օրացուցային օրվա ընթացքում։  

Արագացված բողոքարկումների դեպքում նահանգը պետք է Նահանգային լսման վերաբերյալ որոշում կայացնի լսման դիմումի ամսաթվից հետո երեք աշխատանքային օրվա ընթացքում, երբ բողոքարկվում է արագացված լուծման չափանիշներին համապատասխանող ծառայության մերժումը։

ՕԳՆՈՒԹՅԱՆ ՎՃԱՐՈՒՄ՝ ՈՐՈՇՄԱՆ ՍՊԱՍՄԱՆ ԸՆԹԱՑՔՈՒՄ

Եթե ստացել եք Նպաստի վերաբերյալ անբարենպաստ որոշման ծանուցում (NOABD), ապա իրավունք ունեք ստանալու օգնության վճարում՝ որոշման սպասման ընթացքում, եթե 10 օրվա ընթացքում կապ հաստատեք Պացիենտների իրավունքների գրասենյակի հետ։ Որոշման սպասման ընթացքում օգնության վճարումը Ձեզ հնարավորություն կտա շարունակել MHP-ից հոգեկան առողջության ծառայություններ ստանալ, քանի դեռ ընթանում է Ձեր Նահանգային արդար լսման գործընթացը։

ԿԱՐԵՎՈՐ ՏԵՂԵԿՈՒԹՅՈՒՆ՝
· Ծառայություն մատուցողին փոխելու համար կարող եք խոսել Ձեր ծառայություն մատուցողի հետ կամ զանգահարել Պացիենտների իրավունքների գրասենյակ։
· Ձեր տեղեկատվության գաղտնիությունը միշտ կպաշտպանվի՝ նահանգային և դաշնային օրենսդրության համաձայն։
· Այս գրքույկը և դրան առնչվող նյութերը հասանելի են այլընտրանքային ձևաչափերով։
· Այլընտրանքային ձևաչափով նյութեր պահանջող անձինք կարող են կապ հաստատել Պացիենտների իրավունքների գրասենյակի հետ՝ (800) 700-
9996 կամ (213) 738-4888։
· Խոսքի կամ լսողության խանգարումներ ունեցող անձինք կարող են կապ հաստատել California Relay Services-ի միջոցով՝ (800) 735-
2929։
· Լոս Անջելես վարչաշրջանի Հոգեկան առողջության վարչությունը հաշմանդամության հիմքով խտրականություն չի դրսևորում իր ծառայություններին, ծրագրերին կամ գործունեությանը ընդունվելու կամ դրանցից օգտվելու հարցում։
ԴՈՒՔ ԻՐԱՎՈՒՆՔ ՈՒՆԵՔ ԱՆՎՃԱՐ ԼԵԶՎԱԿԱՆ ԱՋԱԿՑՈՒԹՅԱՆ ԾԱՌԱՅՈՒԹՅՈՒՆՆԵՐ ՍՏԱՆԱԼՈՒ 



ՈՐՊԵՍ ԱՆԴԱՄ՝ ԴՈՒՔ ԻՐԱՎՈՒՆՔ ՈՒՆԵՔ՝
· Ձեր նկատմամբ հարգալից վերաբերմունք ցուցաբերելու՝ պատշաճ կերպով հաշվի առնելով Ձեր արժանապատվությունն ու անձնական կյանքի գաղտնիությունը,
· տեղեկություններ ստանալու բուժման առկա տարբերակների և այլընտրանքների վերաբերյալ՝ Ձեր վիճակին և ընկալելու կարողությանը համապատասխան ձևով ներկայացված, 
· մասնակցելու Ձեր առողջապահական խնամքի վերաբերյալ որոշումների կայացմանը, ներառյալ բուժումից հրաժարվելու իրավունքը, 
· զերծ մնալու հարկադրանքի, կարգապահական միջոցի, հարմարության կամ վրեժխնդրության նպատակով կիրառվող ֆիզիկական սահմանափակման կամ մեկուսացման ցանկացած ձևից, 
· պահանջելու և ստանալու Ձեր բժշկական գրառումների պատճենը, ինչպես նաև պահանջելու դրանցում փոփոխություններ կամ ուղղումներ կատարել,
· տեղեկություններ ստանալու Դաշնային կանոնակարգերի օրենսգրքի (CFR) 42-րդ բաժնի 438.10 հոդվածի համաձայն, որը սահմանում է տեղեկատվության տրամադրման պահանջները,
· առողջապահական ծառայություններ ստանալու Դաշնային կանոնակարգերի օրենսգրքի (CFR) 42-րդ բաժնի 438.206–438.210 հոդվածների համաձայն, որոնք ներառում են ծառայությունների հասանելիության, բավարար կարողությունների և ծառայությունների ապահովման, խնամքի համակարգման և շարունակականության, ինչպես նաև ծառայությունների ծածկույթի և թույլտվության պահանջները։



Լոս Անջելես վարչաշրջան
Հոգեկան առողջության վարչություն
Պացիենտների իրավունքների գրասենյակ

(213) 738-4949՝ ոչ հիվանդանոցային բողոքներ և բողոքարկումներ
(213) 738-4888՝ հիվանդանոցային բողոքներ և բողոքարկումներ
dmh.lacounty.gov








Լոս Անջելես վարչաշրջան 
Հոգեկան առողջության վարչություն
Բողոքներ և բողոքարկումներ
Պացիենտների իրավունքների գրասենյակ

(213) 738-4949՝ ոչ հիվանդանոցային բողոքներ և բողոքարկումներ


(213) 738-4888՝ հիվանդանոցային բողոքներ և բողոքարկումներ

dmh.lacounty.gov


































Լոս Անջելես վարչաշրջանի Վերահսկիչների խորհուրդ
Hilda L. Solis 
Holly J. Mitchell
Lindsey P. Horvath Janice Hahn 
Kathryn Barger

Լոս Անջելես վարչաշրջանի Հոգեկան առողջության վարչության Պացիենտների իրավունքների գրասենյակ
Ոչ հիվանդանոցային բողոքներ և բողոքարկումներ
(213) 738-4949
Հիվանդանոցային բողոքներ և բողոքարկումներ
(213) 738-4888
(800) 700-9996

MH638E Վերանայված՝ 6/2026



ԼՈՍ ԱՆՋԵԼԵՍ ՎԱՐՉԱՇՐՋԱՆ
ՀՈԳԵԿԱՆ ԱՌՈՂՋՈՒԹՅԱՆ ՎԱՐՉՈՒԹՅՈՒՆ

